Kuigi maksudest kõrvalehiilimisega saab kasu teenida, käitub enamik maksumaksjaid ausalt. Mis sunnib neid makse maksma just kohustatud määral? Klassikaline majandusteooria ei suuda seletada maksukuulekuse taset ja selle mõjutegureid. See on tekitanud vajaduse analüüsida, kas sotsiaalsed normid ja  hoiakud mõjutavad inimese maksukäitumist ning milline on kultuurinormide ja avaliku halduse toime maksumaksjatele.